সুপ্রিম কোর্টে ফের পিছিয়ে গেল এসএসসি মামলার শুনানি

ওয়েব ডেস্ক: শীর্ষ আদালতে ফের পিছিয়ে গেল এসএসসি মামলার শুনানি। যার জেরে ফের ঝুলে রইল প্রাথমিক চাকরিপ্রার্থীদের ভবিষ্যৎ।

এদিন বিচারপতি নরসিমহন এবং বিচারপতি মনোজ মিশ্রর বেঞ্চে এই মামলার শুনানি ছিল। নিয়োগ প্রক্রিয়া কোন জায়গায় রয়েছে তা জানতে হলফনামা দেওয়ার নির্দেশ দেওয়া হয়েছে প্রাথমিক পর্ষদের তরফ থেকে।

আরও পড়ুন: কুখ্যাত অপারেশন সার্চলাইটকে মনে পড়াচ্ছে ‘ডেভিল হান্ট’!

১১ হাজার ৭৫৮ শূন্যপদে প্রাথমিক শিক্ষক নিয়োগের কথা ছিল। এখনও পর্যন্ত ৯ হাজার ৫৩৩ পদে নিয়োগ করা হয়েছে। কিন্তু বাকি ২ হাজার ৮০০টি শূন্যপদ এখনও রয়েছে। ওই পদে যোগ্য প্রার্থীদের নিয়ে এদিন শুনানি ছিল।

এদিন, সুপ্রিম কোর্টে এসএসসি ২৬ হাজার চাকরি বাতিল মামলারও শুনানি রয়েছে। যা শুরু হবে দুপুর ২ টোয়। উল্লেখ্য, ২০১৬ সালের শিক্ষক নিয়োগে বেনিয়মের অভিযোগ ওঠে, যার জেরে বাতিল করা হয় গোটা প্যানেলই কলকাতা হাইকোর্টের তরফ থেকে।

দেখুন অন্য খবর