চাকরি করতে পারবেন…আপাতত স্বস্তি ২৬ হাজার চাকরিহারার, এল সুপ্রিম নির্দেশ

নয়াদিল্লি: যারা চিহ্নিত যোগ্য তাঁদের কাজ চালানো নিয়ে পর্ষদের আবেদন সাড়া দিল সুপ্রিম কোর্ট (Supreme Court)। চাকরি বাতিল মামলায় আপাতত স্বস্তিতে চাকরিহারারা। বৃহস্পতিবার এই মামলার শুনানিতে শীর্ষ আদালত জানিয়েছে, যোগ্যদের আগামী ৩১ ডিসেম্বর পর্যন্ত চাকরি বহালের নির্দেশ দিয়েছে। নবম-দশম-একাদশ-দ্বাদশের চাকরি ৩১ ডিসেম্বর পর্যন্ত বহালের নির্দেশ দিল আদালত। আগামী ৩১ মে-র মধ্যে নতুন নিয়োগের বিজ্ঞপ্তি জারি করতে হবে পর্ষদকে। ৩১ ডিসেম্বরের মধ্যে সেই প্রক্রিয়া শেষ কারার নির্দেশ শীর্ষ আদালতের।

কলকাতা হাইকোর্টের নির্দেশ বহাল রেখেছে সুপ্রিম কোর্ট (Supreme Court)। গত ৩ এপ্রিল নিয়োগ দুর্নীতির অভিযোগে ২০১৬ সালের গোটা প্যানেল বাতিল করে দেয় শীর্ষ আদালত। এসএসসি মামলায় (SSC Jobless Teachers) ২৬ হাজার চাকরি বাতিলই করেছে। এই রায়ের পর চাকরিহারারা পথে নেমে আন্দোলন শুরু করেছেন। ‘যোগ্যরা’ বলছেন, তাঁরা আদতে দুর্নীতির শিকার হয়েছেন। কিন্তু একসঙ্গে এতজনের চাকরি না থাকলে প্রভাব পড়তে পারে রাজ্যের শিক্ষা ব্যবস্থায়। শীর্ষ আদালতের এই রায়ের পর রাজ্যের শিক্ষা ব্যবস্থায় বিরাট প্রভাব পড়েছে। একাধিক স্কুলে বিজ্ঞান বিভাগ বন্ধের মুখে। একাদশ দ্বাদশ শ্রেণির সিলেবাস কী ভাবে শেষ হবে তা নিয়ে চিন্তায় স্কুল কর্তৃপক্ষ। এই পরিস্থিতি সামাল দেওয়ার চেষ্টায় মধ্যশিক্ষা পর্ষদের (WBBSE) তরফে সুপ্রিম কোর্টে বিশেষ আর্জি জানিয়েছিল। পর্ষদের আর্জি, যাঁরা ‘টেন্টেড’ বা ‘অযোগ্য হিসাবে চিহ্নিত’ নন, আপাতত তাঁদের চাকরি বহাল থাক। তাঁদের সেই আবেদনের শুনানি ছিল শীর্ষ আদালতের।

আরও পড়ুন: ওয়াকফ নিয়ে বড় সিদ্ধান্ত নিতে চলেছে সুপ্রিম কোর্ট

শিক্ষক থেকে অশিক্ষকদের অভাবে স্কুল চালাতে সমস্যায় পড়েছে কর্তৃপক্ষ। এই সমস্যার কথা উল্লেখ করে সুপ্রিম কোর্টে ফের আবেদন করে মধ্যশিক্ষা পর্ষদ। পর্ষদের আর্জি, যাঁরা ‘টেন্টেড’ বা ‘অযোগ্য হিসাবে চিহ্নিত’ নন, আপাতত তাঁদের চাকরি বহাল থাক। রাজ্যের শিক্ষাব্যবস্থার কথা মাথায় রেখেই এই আবেদন করেছেন তাঁরা। তারই শুনানিতে শীর্ষ আদালত জানিয়েছে, ৩১ ডিসেম্বর পর্যন্ত নবম-দশম-একাদশ-দ্বাদশের চাকরি বহাল থাকবে। ২৬ হাজার শিক্ষকদের মধ্যে যাঁদের ‘অযোগ্য’ বলে শনাক্ত করা গিয়েছে, তাঁদের বাদ দিয়ে বাকিরা আপাতত চাকরিতে বহাল থাকবেন। এমনটাই রায় দিলেন সুপ্রিম কোর্টের বিচারপতি। আদালতের নির্দেশ, এক সপ্তাহের মধ্যে নিয়োগ শেষ করতে হবে। প্রথমে নতুন রুল ফ্রেম তৈরি করতে হবে, এরপর বিজ্ঞাপন দিতে হবে। ৩১ মে-র মধ্যে নিয়োগের বিজ্ঞাপন দিতে হবে। বিজ্ঞাপনের কপি সহ হলফনামা দিয়ে ৩১ মে-র মধ্যে কোর্টকে জানাতে হবে ৩১ ডিসেম্বরের মধ্যে নিয়োগ শেষ করতে হবে।

দেখুন ভিডিও